Doris Asibi Seidu

Doris Asibi Seidu yɛ Ghanani nwomasua ho nimdefo, asetena mu adwumayɛni ne amanyɔni a ɔsom sɛ mmrahyɛbaguani maa Chereponi firi afe 2005 kɔsi afe 2009 berɛ a ɔwuiɛ wɔ n’adwuma mu.  Ɔno ne ɔbea a odi kan a ogyinaa ɔmantam no ananmu wɔ mmrahyɛbagua no mu.

 Mfitiase asetra ne nhomasua 
Wɔwoo Doris wɔ afe 1969 mu wɔ Accra, Ghana.  Ɔsuaa adeɛ wɔ Bimbilla Training College firi afe 1986 kɔsi afe 1990, ne Tamale Training College a ɔnyaa n’akyerɛkyerɛfoɔ Abodin krataa ‘A’ wɔ afe 1995.

 Adwuma ne amammuisɛm 
Wɔ afe 2004 mu no, ɔsii akan wɔ Chereponi nkongua a ɛwɔ New Patriotic Party no tekiti so no ho na odii nkonim. Wɔkoraa no so wɔ mmrahyɛbagua mu wɔ afe 2008 mu berɛ a ɔdii nkonim wɔ atenaeɛ no mu bio a ɔtoo aba 9,188 wɔ abatoɔ 17,559 a ɛfata mu, a ɛyɛ 52.33% wɔ abatoɔ a wɔtoo no nyinaa mu.   Ɔtraa mmrahyɛbagua mu kosii sɛ owui wɔ 31 July 2009. Wɔyɛɛ abatoɔ foforɔ wɔ 29 September 2009 na Samuel Abdulai Jabanyite a ɔfiri National Democratic Congress no dii nkonim wɔ atenaeɛ no mu. Bere a na ɔyɛ mmrahyɛbaguani no, ɔboaa nkɔso adwuma ahorow bi te sɛ anyinam ahoɔden a wɔde bɛma mpɔtam hɔfo wɔ amansin no mu, sukuu ne ayaresabea ahorow a wosisi, ne sika a wɔde bɛma sukuufo a wɔn ho akokwaw na wohia mmoa wɔ ɔmansin no mu nso.  Wɔ mmrahyɛbagua mu no ɔsom wɔ boayikuw ahorow mu a ebi ne; Nhomasua ne Aboɔden abo boayikuw, ne Ahoɔden boayikuw.

 Ankorankoro asetra 
Na Doris yɛ Nkramofo. Na waware na na ɔwɔ abofra.

 Owuo 
Doris wui bɛyɛ 11:30 anadwo Fida, 31 July 2009 wɔ Korle-Bu Nkyerɛkyerɛ Ayaresabea a ɛwɔ Accra .  Amanneɛbɔ ahorow kyerɛ sɛ owui esiane koma a ɛkyeree denneennen ne nsɛnnennen a efi koma mu nti.  Na ɔwɔ n’asaabo nso ho nsɛnnennen, yare a na ɔne no reko bere bi.   Esiane n’akwahosan tebea nti, na onni mmrahyɛbagua no nhyiam ahorow ase bere tenten.  Owui bere a na wadi mfe 40. Ɔgyaa ne kunu ne ne ba.

Bere a wobisabisaa Daily Guide wɔ February 2009 mu no, ɔkae sɛ; "adeɛ a ɛhia paa ne sɛ ɔbɛma ne mansin no ayɛ beaeɛ a asomdwoeɛ wɔ a mmusuakuo bɛyɛ adeɛ a atwam na ɔsan nso bɛma adwumayɛ akwan ama ne mansinfoɔ; titire mmaa ne mmabun."

 Hwɛ nso 

 MP a wɔpaw wɔn wɔ afe 2004 Ghana mmrahyɛbagua abatow mu din
 MP a wɔpaw wɔn wɔ afe 2008 Ghana mmrahyɛbagua abatow mu din
 Chereponi (Ghana mmrahyɛbagua no mantam)

 Nsɛm a wɔde gyinaa so 

Nkyekyεmu:Ghana mmrahyɛbadwafoɔ 2005–2009